Alboraia inicia les obres de renovació del parc infantil situat enfront del carrer Sant Pancraci
21 de setembre de 2022

L'Ajuntament d'Alboraia ha iniciat les obres de renovació del parc infantil situat enfront del carrer Sant Pancraci, al carrer Pintor José Ribera. L'obra, que compta amb un pressupost de 34.704,31 euros i s'executarà en el termini d'un mes, té per objectiu extremar la seguretat dels xiquets i xiquetes que juguen en aquest espai, així com el dels seus progenitors.

D'aquesta manera, el projecte desenvolupat per la regidoria d'Urbanisme que encapçala Ana Bru busca solucionar l'actual estat de deterioració deguda al pas dels anys. Per a això, s'estan desinstal·lant els jocs i el paviment existents, que donaran lloc a un complex de 2 torres amb tobogan d'inox, un gronxador amb dos seients, un balancin de moll de dues places, un cartell indicador de zona de jocs i quatre nous bancs que substituiran als actuals.